MAE: Nouă cetățeni români evacuați din Mayotte, după ciclonul Chido, cu o aeronavă a forțelor aeriene franceze
Ministerul Afacerilor Externe anunță că nouă cetățeni români care se aflau în insula Mayotte, în urma producerii ciclonului Chido, au fost evacuați cu ajutorul unei aeronave a forțelor aeriene franceze. Autoritățile române „adresează mulțumiri” Franței pentru sprijinul acordat în această situație dificilă, transmite News.ro. Bilanțul ciclonului Chido în Mayotte a crescut la 35 de morți și 2.432 de răniți, au anunțat, vineri, autoritățile locale, potrivit AFP.